section_heading: New York Knicks
paragraph_text: Nakon ozljede Channinga Fryea, Lee je prvu utakmicu nove sezone protiv Chicago Bullsa započeo u startnoj petorci. 16. prosinca 2006. bio je jedan od desetorice isključenih u tučnjavi Knicksa i Nuggetsa.<ref>Tučnjava u New Yorku Utvrđeno je da nije sudjelovao u tučnjavi i zbog toga nije bio suspendiran od strane vodstva NBA lige.<ref>NBA: Zbog tučnjave kažnjeno 7 igrača i oba kluba 20. prosinca 2006. u dvostrukom produžetku protiv Charlotte Bobcatsa, 0.1 sekundu prije kraja ubacio je koš za pobjedu. Nakon All-Star pauze, Lee je u prosjeku postizao 11.1 koš, 10.8 skokova i 1.8 asistencija po utakmici. 16. veljače 2007. kao član momčadi igrača druge godine predvodio je svoju momčad do pobjede nad novacima 155:144. Iz igre je gađao perfektnih 14 od 14 i ubacio 30 koševa, a ujedno je proglašen najkorisnijim igračem utakmice.<ref>NBA All-Star: Lee predvodio starije do pobjede 23. veljače 2007. u utakmici protiv Milwaukee Bucks zaradio je ozljedu gležnja. Iako je prva dijagnoza pokazala da će nekoliko dana pauzirati, Lee ni nakon tri tjedna pauze nije bio u mogućnosti vratiti se na parkete. Ponovo je išao na kontrolu i pokazalo se da je ozljeda nešto ozbiljnija. Lee je do kraja sezone ponovo i zaigrao, ali i propušta po nekoliko utakmica. Sljedeće sezone napravio je značajan napredak u svojoj igri i s klupe bio važan kotačić u igri Knicksa. U svim važnijim kategorijama postavio je rekorde karijere.